En l'analís filochenetico d'os organismos, a falta de tecnicas moleculars más efectivas que se tiene hoi ha feito, mientres buena cosa d'a historia d'a Biolochía, que os caracters morfolochicos estasen fundamentals y sobrevaluraus en a determinación d'as relacions fileticas d'os organismos. Una d'as principals causas d'error en a filiación d'organismos ha estau precisament emponderar masa as homoplasias, que por os diferents procesos pueden haber apareixiu, tot fendo entender que dos organismos podeban estar más amanaus la uno de l'atro de como en realidat son.